Елисавета Багряна
Лято

chitanka.info

Няма облаче в небето,

ясно, топло лято.

Нивите узрели светят,

сякаш чисто злато.

И сред тях жътварки жънат,

с кърпи забрадени,

в житото до пояс тънат,

весели, засмени.

Цял ден жънат те и пеят

песни на припявки,

класовете се люлеят

в техните задявки.

А отгоре във небето

леко се издига

и трепти, трепти с крилете

малка чучулига.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.